Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 243/1997. (XII. 20.) Korm. rendelet értelmében az előfizetők hívásonként letilthatják előfizetői számuk megjelentetését
Paragraph Index: 1305

243/1997. (XII. 20.) Korm. rendelet értelmében az előfizetők hívásonként letilthatják előfizetői számuk megjelentetését a hívott fél telefonkészülékén. Ha a készüléken nem jelenik meg a hívó fél száma, a hívott fél előre eldöntheti, kapcsolatba kíván-e lépni a telefonálóval. A panaszosok többsége az ISDN rendszerű készülék mellett is tehetetlen azokban az esetekben, ha a zaklató hívás nem párosul fenyegetéssel, „csupán” a család éjszakai, vagy mindennapi nyugalmát, életvitelét zavarja, ekkor ugyanis bűncselekmény hiányában nyomozás sem rendelhető el. A zaklató hívásoknak ez a változata okozza a legnagyobb gondot az érintetteknek, hiszen a cselekmény nem büntethető, nincs törvényi tényállás, amely alapján a nyomozó hatóság eljárhatna. A rendőrségről szóló törvény felhatalmazása alapján, az abban 2000/88/II. szám foglaltak szerint — ügyészi ellenjegyzéssel ellátva — jogosult a rendőrség a híváslistákat megkérni. A másik lehetséges megoldás a hívószám azonosítása alapján az előfizetők (használók) eseti hozzájárulásának beszerzése a távközlési szolgáltató által, mert enélkül a szolgáltató nem továbbíthatja a bejövő hívások listáját. A jelenlegi jogi helyzetben a panaszosoknak az adatvédelmi biztos azt javasolta lehetséges megoldásként, hogy kérjék a szolgáltatótól a kapcsolási szám megváltoztatását és titkosítását. A szolgáltatók adatvédelmi szakembereivel folytatott megbeszélés során pedig javasolta, hogy a szolgáltató nyilatkoztassa meg az azonosított előfizetőt, hozzájárul-e személyes adatainak továbbításához, mert a kapcsolási számáról kezdeményezett hívások gyakorisága arra utal, valaki szeretné az érintettel felvenni a kapcsolatot, de ez eddig nem sikerült. Ha a hozzájárulás alapján ismertté válik a hívást kezdeményező személye, az érintett tisztázhatja vele a zaklató hívások okát. A kérdést jogszabály-módosítással lehetne megoldani. (Az állásfoglalás a mellékletben található.) (578/A/1999, 772/A/1999) A beérkező panaszok számának növekedése miatt, valamint a rendőrség, ügyészség jelzései alapján az adatvédelmi biztos keresi azt az általános megoldást, amely lehetővé tenné, hogy a zaklató jellegű telefonhívások ellen törvényesen fel lehessen lépni. Azt azonban figyelembe kell venni, hogy a kapcsolási szám és az előfizető nevének ismeretében sem állítható minden kétséget kizáróan, hogy a hívó fél és az előfizető ugyanaz a személy. Olyan megoldást szeretnénk találni, amely a jogsérelemmel arányos fellépést (jelzést, figyelmeztetést, a szolgáltatás korlátozását stb.) tenne lehetővé azon előfizetőkkel szemben, akiknek telefonvonaláról a zaklató hívásokat kezdeményezik. Az ilyen megoldás is csak korlátozott eredménnyel járhat, mert a zaklatók gyakran olyan telefonvonalakat használnak, amelyekről közvetlenül nem azonosíthatók. Többen kérdezték, milyen feltételekkel kaphatja meg a rendőrség a távközlési szolgáltatóktól a hívásrészletezőt. A rendőrségről szóló törvény „Titkos információgyűjtés” című fejezetében foglaltak alapján a rendőrség jogszerűen kérhet távközlési adatokat a szolgáltatást nyújtó távközlési szervezetektől az ügyész jóváhagyásával, a kétévi vagy ennél súlyosabb szabadságvesztéssel büntetendő, szándékos bűncselekmény felderítése érdekében. Az adatok a nyomozás elrendelését követően kérhetők. A titkos információgyűjtés során beszerzett adat, az információgyűjtés ténye és technikai részlete a bizonyítási eszközként való felhasználásáig államtitoknak minősül, a megszerzett adatokról az adatkezelő nem adhat felvilágosítást. Ez a rendelkezés azonban nem korlátozza a büntetőeljárásban részt vevők jogát. Erre tekintettel a büntetőeljárásról szóló törvény rögzíti, hogy a büntetőeljárásban részt vevő személyek — köztük a sértett — jogosultak megismerni azt az államtitkot, amit olyan irat tartalmaz, amelyet a büntetőeljárási törvény szerint megtekinthetnek. (685/A/1999, 772/A/1999) Egy másik panaszos állásfoglalást kért az adatvédelmi biztostól, mert véleménye szerint a Westel 900 GSM Mobil Távközlési Rt. törvénytelenül járt el, amikor a rendőrséggel — beleegyezése nélkül — tudatta titkos telefonszámát az egységes segélykérő szám hívását követően. A szolgáltató jogszerű eljárásáról tájékoztattuk a panaszost, mert a segélykérő szám hívása rendeltetésénél fogva más megítélés alá esik, mint a telefonhívások általában, ezért az erre vonatkozó kormányrendelet nem teszi lehetővé az előfizetői szám megjelentetésének letiltását. A segélykérő hívások esetében (például mentők, tűzoltók, rendőrség) kötelező a hívószám kijelzése. Az egységes segélykérő hívásánál (112-es szám) pedig a jogszabály felhatalmazza az intézkedésre jogosultakat az előfizetői/azonosítási szám továbbadására. (Az állásfoglalás a mellékletben található.) (668/A/1999) Egy magánszemély indítványára vizsgálat indult a postai küldeményeknek a címzettől különböző személy általi

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes